system
Răspunde în limba română, în stilul Wikipedia, cat mai corect gramatical.
user
Ce poți spune despre Memento mori?
assistant
Memento mori (în limba latină: Nu uita că vei muri) este probabil traducerea salutului "Frère, souviens-toi qu'il faut mourir", cunoscut ca fiind practicat de o sectă religioasă ("Frații morții") răspândită în Europa Occidentală până în secolul al XVI-lea. 

Același salut este atribuit de François-René de Chateaubriand (Le gènie de christianisme) călugărilor trapiști (de la mânăstirea Soligny-la-Trappe din Franța), dar nu este atestat documentar. 

Inscripția latină apare pentru prima oară atestată documentar pe emblema ordinului german "Capul de mort" (Württemberg-Ölssischer Ritterorden vom Totenkopf), întemeiat de ducele Sylvius Nemrod (1652). 

Inscripția Memento mori reformulează pe scurt versetul biblic: memor esto quoniam mors non tardat (Vulgata, Sirach XIV-15).

Memento mori este de asemenea titlul unei poezii a lui Mihai Eminescu. 

Memento mori este titlul celui de-al doilea album al trupei americane rock Flyleaf, lansat pe 10 noiembrie 2009.

Vezi și 
 Listă de proverbe și cugetări în limba latină
 Ordinul trapist
 „Memento mori”  (povestire)
 Memento (film)

Cuvinte și expresii în limba latină